Adam Kozłowiecki

Adam Kozłowiecki  (1911–2007) var en polsk katolsk kardinal, og var erkebiskop av Lusaka i Zambia. Under andre verdenskrig satt han i tysk konsentrasjonsleir.

Liv og virke
 Prest
Kozłowiecki trådte etter vanlig skolegang inn i jesuittordenen og studerte katolsk teologi og filosofi. I 1937 mottok han prestevielsens sakrament.

Auschwitz, Dachau: To år etter ble han og 24 andre jesuittprester arrestert av Gestapo i Kraków og ført til konsentrasjonsleiren Auschwitz. Seks måneder senere ble de ført til konsentrasjonsleiren ved Dachau utenfor München, etter det ble tysk politikk å konsentrere alle katolske geistlige fortrinnsvis på ett sted blant annet for å motvirke deres virkning på medfanger og de mindre hardbarkede av leirvaktene. Han forble i Dachau resten av annen verdenskrig.
Misjonene
Etter at amerikanerne hadde befridd Dachau, ble han sendt til det området i daværende Nord-Rhodesia (det senere Zambia) der de polske jesuitter hadde det sjelesørgeriske tilsyn. Der virket han som prest og lærer. I 1950 ble han utnevnt til administrator av det nyopprettede daværende apostoliske prefektur med sete i Lusaka.

Biskop, erkebiskop
Etter fem år som apostolisk administrator ble  Kozłowiecki bispeviet av den pavelige sendemann til Britisk Østafrika, erkebiskop James Robert Knox; medkonsekrerende var erkebiskop Aston Ignatius (Sebastian Joseph) Chichester av Salisbury og biskop Joost (Joseph) Van den Biesen, apostolisk vikar av Lwangwa. Han fortsatte som leder av det som da var blitt «forfremmet» til apostolisk vikariat. 

I 1959 ble han den første erkebiskop av det nyopprettede erkebispedømme Lusaka.

I 1969 trådte han til side for å berede plass for utnevnelse av en zambier til dette embedet. Han fortsatte imidlertid å virke som sjelesørger i Zambia.

Kardinal
I 1998 kreerte pave Johannes Paul II ham til kardinal, med Sant'Andrea al Quirinale som tittelkirke.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Kardinal Pietro La Fontaine (1860-1935) *1906
 Kardinal Celso Benigno Luigi Costantini (1876-1958) *1921
 Kardinal James Robert Knox (1914-1983) *1953
 Kardinal Adam Kozłowiecki (1911-2007) *1955catholic-hierarchy.org kozl, lest 15. januar 2021

 Referanser 

 Eksterne lenker 
 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Kategori:Polske katolske biskoper
Kategori:ikkezambiske katolske biskoper i Zambia

Kategori:Linjen Rebiba
Kategori:Polske jesuitter
Kategori:Polske kardinaler
Kategori:Zambiske kardinaler
Kategori:Personer fra Kolbuszowa fylke
Kategori:Misjonærer i Zambia
Kategori:Katolske misjonærer
Kategori:Polske misjonærer
Kategori:Fanger i Dachau
Kategori:Deltakere på Andre Vatikankonsil